OpenLLM-France/wikimedia huggingface dataset:
# Motörhead

I Motörhead sò stati un gruppu musicale rock è heavy metal britannicu, furmatusi à Londra in u 1975 pè iniziativa di u cantadore, bassista è leader storicu Lemmy Kilmister, è scioltusi à a fine di u 2015 in seguitu à a sò a morte.

## Opere

* Motörhead (1977)
* Overkill (1979)
* Bomber (1979)
* Ace of Spades (1980)
* Iron Fist (1982)
* Another Perfect Day (1983)
* Orgasmatron (1986)
* Rock 'n' Roll (1987)
* 1916 (1991)
* March ör Die (1992)
* Bastards (1993)
* Sacrifice (1995)
* Overnight Sensation (1996)
* Snake Bite Love (1998)
* We Are Motörhead (2000)
* Hammered (2002)
* Inferno (2004)
* Kiss of Death (2006)
* Motörizer (2008)
* The Wörld Is Yours (2011)
* Aftershock (2013)
* Bad Magic (2015)

## Dischi dal vivu

* No Sleep 'til Hammersmith (1981)
* Nö Sleep at All (1988)
* Everything Louder Than Everyone Else (1999)
* Live at Brixton Academy (2003)
* Better Motörhead Than Dead - Live at Hammersmith (2007)

## Ligami

* iMotorhead.com
# Moya Brennan

Moya Brennan, nomu cumpletu Máire Philomena Ní Bhraonáin (* Dublinu, 4 d'aostu 1952), ghjè una cantatrice irlandese.

## Biugrafia

Nata in Dublinu, Brennan ingrandava in Gaoth Dobhair. Enya hè a so surella minore.
# Mswati III di Exuatini

Mswati III Hè l'attuale rè di Exuatini. Pussede puteri assuluti cum'è monarca.
# Niccolò Tommaseo

Niccolò (o Nicolò) Tommaseo (Sebenicu, 1802 – Firenze, 1 di maghju 1874) hè statu un linguistu, scrittori è patriottu talianu. U so nomu hè assuciatu incù u Dizionario della Lingua Italiana, è u Dizionario dei Sinonimi. Hè statu unu di i primi à intarissà si à a litteratura corsa urali ed hà pubblicatu in 1841 in Venezia i Canti populari - canti corsi.

## Bibliugrafia

* Canti popolari - Canti toscani, corsi, illirici, greci (1841)
* Le lettere di Santa Caterina di Siena (1860, 4 volumina)
* Il secondo esilio (1862, 4 Vol.), Collectio eius operum politicarum
* Sulla pena di morte (1865)
* Nuovi studi su Dante (1865).
* Dizionario di sinonimi della lingua italiana (7. ed. 1887, 2 vol.)
* Vita di Rosmini
* Dizionario estetico (ed. 1872)

## Rifarenzi

* Salvatore Viale, Canti popolari corsi, 1855, Fabiani:Bastia
* N. Tommaseo, 1841, Canti popolari - Canti toscani, corsi, illirici, greci, Venezia
# Nichi Vendola

Nichi Vendola (Bari, 26 di aostu 1958) hè un puliticante talianu. Hè u fundatore è presidente di u muvimentu puliticu "Sinistra Ecologia Libertà".
# Nicholas Cage

'Ssu artìculu hè in custruzzione. Pudete cuntribuisce à a so redazzione.
Nicholas Cage (Long Beach (California), 17 di ghjennaghju 1962) hè un attore americanu.
# Nibulosa à emissioni

Una nibulosa à emissioni (o nebulosa à emissione) hè un nivulu intarstiddari di gasu iunizatu chì emetti luci di parichji culori. L'urighjina più cumunu di l'iunisazioni sò fotoni à alta energia emessi da una stedda calda vicina. S'è a stedda hè una ghjovana stedda massiccia, tipu O o B, a nibulosa hè chjamata rigioni H II. S'idda hè prudutta da una stedda sfraiata in una nannara bianca, a nibulosa hè chjamata nibulosa planitaria.

## Infurmazioni generali

Di solitu, una ghjovana stedda iunizighja parti di u stessu nivulu da u quali idda hè nata. Solu i grandi è caldi steddi poni rilascià a quantità d'energia richiesta par iunizà una parti significativa di u nivulu. Più spissu, un ammassu intrevu di ghjovani steddi cunveni in 'ssu scopu.
U culori di a nibulosa dipendi da a so cumpusizioni chimica è da u liveddu d'iunisazioni. Par via di l'ampia privalenza d'Idrugenu in u gasu intarstiddari, è i rilativamenti bassi energii richiesti par a so iunisazioni, monda nibulosi à emissioni sò russi. S'idda hè dispunibili più energia, altri elementi poni essa iunizati è sò pussibuli nibulosi verdi è turchini. Asaminendu u spettru di i nibulosi, l'astrunomi ni diducini a so cumpusizioni chimica. A maiò parti di i nibulosi à emissioni hè cumposta par circa u 90% da idrugenu, par u restu eliu, ossigenu, azotu, è altri elementi.
Dui di i più belli nibulosi à emissioni visibili da l'emisferu buriali sò a Nibulosa Laguna è a Nibulosa di Orione. U cumplessu nibulosu più lucicanti di u celi hè inveci quiddu di a Nibulosa di a Carena.
I Nibulosi à emissioni ani spissu tacchi scuri chì sò u risultatu di nivuli di polvara chì bloccani a luci. I cumbinazioni di nibulosi à emissioni è nivuli di polvara "disegnani" formi chì s'assumigliani à ughjetti cunnisciuti, infatti molti nibulosi portani u nomu di sti ughjetti, com'è a Nibulosa Nordu America o a Nibulosa Conu.
Parichji nibulosi sò cumposti tantu da parti à riflissioni ch'è à emissioni, com'è a Nibulosa Trifida.

## Noti

* ↑ McArthur, Frommert and Kronberg. "Messier 42" Messier Object 42. 12 April 2006. 17 July 2007.

## Da vida dinò

* Nibulosa à riflissioni
* Rigioni H II

## Fonti

'Ss'articulu pruveni in parti o in tutalità da l'articulu currispundenti di a wikipedia in talianu.
# Nichele

U Nichele (o nicheli) (simbulu Ni) hè u 28imu elementu chimicu. A so massa atomica hè 58,69 g/mol è a so densità hè 8,91 g/cm3 . U Nichele hè statu scupertu in u 1751 da Cronstedt.

## Riferimenti

* Listinu di l'elementi chimichi annantu à a wikipedia in talianu è in francese
# Nick Nolte

'Ssu artìculu hè in custruzzione. Pudete cuntribuisce à a so redazzione.
Nick Nolte hè un attore americanu.

## Da vede dinò

* The Thin Red Line
# Nick Stahl

'Ssu artìculu hè in custruzzione. Pudete cuntribuisce à a so redazzione.
Nicolas Kent "Nick" Stahl (* 5 di dicembre 1979 in Harlingen, Texas) hè un attore statunitense.

## Biugrafia

Hè diventatu cunnusciutu, ancu da zitellu, per via di u so rollu in The Man Without a Face (L'omu senza faccia), un filmu di Mel Gibson di l'annu 1993.

## Da vede dinò

* The Thin Red Line
# Nibulosa diffusa

In astrunumia, nibulosa diffusa hè u terminu genericu usatu par indicà i nibulosi luminosi. Si dividini in:
* Nibulosi à emissioni: a luci emissa da gasu iunizati.
* Nibulosi à riflissionia: luci hè riflessa da steddi vicini.
Frà i nibulosi à emissioni rientrani ancu l'impurtantissimi Rigioni H II, l'arii in i quali avveni a furmazioni stiddari. A diffarenza sustanziali trà i 2 tipi di nibulosa hè ch'è, mentri i nibulosi à emissioni ani à u so internu steddi caldi capaci d'eccità u gasu circustanti fendu lu lucicà cù a so probbia luci, i nibulosi à riflissioni lucicheghjani inveci par via di a sola luci riflessa è diffusa da steddi micca abbastanza caldi par eccità ni u gasu.

## Da veda dinò

* Nibulosa
* Nibulosa oscura
* Nibulosa planitaria

## Liami esterni

* Nibulosi astrolink.mclink.iti'
* I nibulosi diffusi orsapa.iti'
# Niccolò Ammaniti

Niccolò Ammaniti hè un scrittore talianu natu in Roma. Ha publicatu diversi libri : "Io non ho paura","Come Dio Comanda", "Anna", "Io e te", "Che la festa cominci"...Trè di i so rumanzi sò stati adattati pè u sinemà.
Hé un scrittore chì piace assai fora d'Italia é e so opere sò state tradutte in più di quaranta lingue.
# Pirituu

In a mitulugia greca Pirituu (in grecu Πειρίθοος) hè u rè di i Lapiti, figliu di Issioni (o, sicondu altri virsioni, di Zeus) è di Dia. Pirituu hè patri di Polipeti.

## Mitu

Participò à a spidizioni di l' Argunauti à a ricerca di u veli d'oru è fù grandi amicu di Teseiu. Duranti u so matrimoniu incù Ippudamia, figlia di Buti, Pirìtuu invitò à i nozzi i centauri, chì imbriacati si circoni di mulistà Ippudamia. In a rissa chì siguì Pirituu, Teseiu è i Lapiti riiscini a scaccià i centauri da u monti Peliu. In u tentativu di rapiscia Persefoni, Pirituu scesi in u Tartaru incù Teseiu. Adi parò i catturò fendu li seda annantu à dui trona di petra, chì in rialità erani i seghji di l'ubliu. Quandu Erculu scesi in l'nferni par rapiscia Cerbaru l'incuntrò è libarò Teseiu, ma ùn poti fà altrettantu incù Pirituu: a terra iniziò a trimà è Erculu capì chì par i dii di l'inferni u Lapita divia firmà in l'Adi. Sicondu Virghjliu, Adi cundannò di novu à a "sedia di l'ubliu" Teseiu quandu quisti murì, è sta volta par sempri, mentri di Pirituu dici chì firmò incuddatu annantu à u seghju finu à a morti, dopu ch'hè li fù assignata un'altra pena da scuntà quì in u Tartaru: fù cundannatu à sustà sottu una rocca, nantu à a summità di a quali c'era una petra sempri annantu à u puntu di cada li à dossu.

## Fonti

* Omeru, Odissea XXI, 295-305, XI, 631;
* Ovidiu, Mitamurfosi, XII

## Da veda

* Argunauti
* Erculu
* Teseiu
# Pisa

Pisa
A Torra di Pisa :
| Nome ufficiale: | Pisa |
| Statu: | Italia |
| Regione: | Toscana |
| Pruvincia: | Pisa |
| Cuurdinate: | 43° 43' 0" N - 10° 24' 0" E |
| Altitudine: | 4 m |
| Superificia: | 185,27 km² |
| Pupulazione: | 87.506 ab. |
| Densità: | 472 ab./km² |
| Merre: | Marco Filippeschi |
| Codice pustale: | da 56121 à 56128 |
| Codice ISTAT: | 050026 |
| Indicativu tel.: | 050 |
| Nome di l'abitanti: | Pisani |
| Santu patrone: | San Ranieri |
| Festa patrunale: | u 17 di ghjugnu |
| Situ ufficiale ||
Pisa hè una cumuna è una cità taliana, capilocu di a pruvincia omonima in Toscana.
Hè cunnisciuta in u mondu sanu per a Torra Pendente.

## Paisoli

Calambrone, Coltano, Marina di Pisa, Oratoio, Ospedaletto, Putignano, Riglione, San Piero a Grado, San Rossore, Sant'Ermete, Tirrenia, La Vettola.

## Cumune in cunfina

Cascina, Collesalvetti (LI), Livornu (LI), San Giuliano Terme.
# Piscaia

Piscaia hè un cantu tradiziunale di Corsica.

## Piscaia

    Sunatu hè lu primu toccu
    Lu terzu cù lu secondu
    Ma nun lu ci vecu
    Lu me frisgiatu culombu
    Forse si sarà ascosu
    Sott'à le fronde di l'olmu.
    Quale si pruminarà
    In piazza à la nostra ghjesgia
    Cù la so canna à la manu
    È la so sigara accesa
    Chì la soia la trinnata
    In paese era difesa.
    A dumenica da mane
    À u son' di a campanella
    Falanu le giuvanotte
    Sottu la sacra cappella
    Ma ùn la ci vecu in locu
    O la mio talla nuvella.
    O Piscà lu nostr' amore
    Oghje s'hè firmatu in piantu
    Dicenu ch'o ùn pienga piùne
    Aghju lu me core frantu
    D'avè mi ne da scurdà
    D'unu ch'o l'amava tantu.
# Pisellu bastardu

U pisellu bastardu :
| Pisum sativum biflorum ||
| Classificazione scentifica ||
| Regnu | Plantae |
| Divisione | Magnoliophyta |
| Classa | Liliopsida |
| Ordine | Alismatales |
| Famiglia | Fabaceae |
| Generu | Pisum |
| Spezia | Pisum sativum |
| Nome trinuminale ||
| Pisum sativum biflorum Linnaeus, 1753 ||
U pisellu bastardu (o piseddu bastardu) (Pisum sativum biflorum) hè un tipu di pianta chì face parte di a famiglia di i Fabaceae. Hè a varietà salvatica di u pisellu cultivatu. U pisellu salvaticu hè altu sin'à dui metri. Furisci da aprile à sittembre.

## Tassunumia

Parechji sinonimi di Pisum sativum biflorum so:
* Pisum arvense biflorum (Raf.) Arcang., 1882
* Pisum biflorum Raf., 1810
* Pisum elatius M.Bieb., 1808
* Pisum elatius eriospermum Rouy, 1899
* Pisum granulatum J.Lloyd, 1844
* Pisum sativum elatius (M.Bieb.) Asch. & Graebn., 1910

## In Corsica

U pisellu bastardu hè cumunu in Corsica.

## Note

* ↑ GBIF.org.

## Ligami

* GBIF.org: Sinonimi di Pisum sativum biflorum

## Da vede dinù

* u pisellu
# Pirinei

I Pirenei hè una muntagna à e cunfine di Spagna, Francia è Andorra. A muntagna hè longa circa 500 km è hà una altitudine massima di 3.404 metri.
# Piscis Austrinus

Piscis austrinus :
| Piscis austrinus imagine più maiore ||
| Abbreviazione | PsA |
| Genitivu | Piscis Austrini |
| Symbologia | |
| Ascenzione dritta | 22 h |
| Declinazione | −30° |
| Area | 245 sq. deg. Ranked {{{arearank}}} |
| Numeru di stelle (magnitude < 3) | {{{numerustelle}}} |
| Brightest star | Fomalhaut (α Piscis Austrini) (App. magnitude 1.16) |
| Meteor showers | ? |
| custellazione vicine | Capricornus Microscopium Grus Sculptor Aquarius |
| Videvule à e latitude trà +55° è −90° Megliu videvule à 21:00 (9 p.m.) pendante u mese di Ottobre ||
Piscis Austrinus o Piscis Australis hè una di e 88 custellazione moderne. Hè una di e 48 custellazione discritte da Ptolemea.
# Piratu

A parolla piratu vene di u greccu Peirates chi vole dì "pruvà di" ò "fà u sforzu dì".
Un piratu hè un omu chi face l'usu di piraterìa. A piraterìa, tanta vechja che a navigazione, hà cumme principiu l'attacca d'imbarcazione pà furà u sò carricamentu, ò u batellu sanu. Tuttavìa, i pirati un attaccanu micca cà i batelli mà facenu dinò l'attache di i porti. A poralla piratu hè suciata a l'azzione in mare senza tutela d'una nazione, di cuntrariu cù u corsariu, capità d'imbarcazione private travagliendu pà una nazione.
# Pirrulu

U pirrulu hè a sustanza chì pruvene di u quartu stomacu di i capretti, i vitelli è l'agnelli è chì hè aduprata per fà caghjà u latte. U pìrrulu hè imprudatu dipoi sempre per a fabricazione di u casgiu. U principu attivu di u pirrulu hè un'enzima: a chimosina.
# Piseddu

U piseddu :
| Pisum sativum ||
| Classificazioni scentifica ||
| Regnu | Plantae |
| Divisioni | Magnoliophyta |
| Classa | Magnoliopsida |
| Ordini | Fabales |
| Famiglia | Fabaceae |
| Genaru | Pisum |
| Nomu binuminali ||
| Pisum sativum Linnaeus, 1753 ||
U Piseddu (o Pisellu) (Pisum sativum) hè una pianta cultivata chì faci partita di a famiglia di i Fabaceae.
# Amandula

Amandula :
Amandula :
Classificazione scentifica :
| Regnu: | Plantae |
| Divisioni/e: | Magnoliophyta |
| Classa: | Magnoliopsida |
| Ordine: | Rosales |
| Famiglia: | Rosaceae |
| Generu: | Prunus |
Species :
Prunus dulcis (Mill.) D. A. Webb :
L'amandula :
L'amandula hè u fruttu di l'amandulu. Hè longa da 4 à 6 centimetri. Hè di culori verdi è u so aspettu hè viddutosu. Cunteni una naciola o dui. L'amandula di l'amandulu bastardu hà un gustu amaru mentri chì l'amandula di l'amandulu insitutu hè più dolci.
L'amandula si manghja com'è dolci (biscotti, canistreddi, pasta d'amandula, amanduli inzuccarati) L'oliu di l'amandula indulcisci a peddi di u corpu. Hè ancù lassativa par purgà i bestii.

## In Corsica

A Corsica hè un impurtanti pruduttori d'amanduli ancù i Bocchi di u Rodanu è l'Alpi di l'Alta Pruvinzia.
In Corsica, t'hà a so fiera in u mesi d'aostu in Aregnu: a "fiera di l'amandulu".
"Amandula" hè dinò u dolci nomi chì si dà à una parsona cara.

## Da veda dinò

* l'amandulu

## Rifarenzi

* Archiviu 2006-06-18 at the Wayback Machine A frutta - Lessicu, Adecec
# Amandulu

Amandulu :
L'amandulu :
Classificazione scentifica :
| Regnu: | Plantae |
| Divisioni/e: | Magnoliophyta |
| Classa: | Magnoliopsida |
| Ordine: | Rosales |
| Famiglia: | Rosaceae |
| Generu: | Prunus |
Species :
Prunus dulcis (Mill.) D. A. Webb :
L'amandulu, i fiori :
Hè un arburu di a famidda di i Rosaceae (chi cumprendi i rusulaghji, i parsichi, i chjarasgi). Natu in u nordu di l'Africa è di l'Asia uccidentali ghjunghji in Auropa à u midievu. Hè un arburu chjucu, misura circa 9 metri. Vivi da 50 à 80 anni. I so ràdichi sò putenti è t'hani pochi ramificazioni. L'amandulu bastardu si vedi in piaghja : i so amanduli sò sempri àmari. L'amandulu insitutu hè listessu mà i so frutti sò più dolci. Temi u fritu è hà bisognu di lumu, di soli è d'aria sicca. Par quissa a Corsica è a costa meditarrania sò siti parfetti par a so cultura. Li cunveni bè una tarra povara, pitrosa, sicca o ancù salita è calcària.
I so fogli sò ovali, lunghi.
I fiori sò parechji ma solamenti una sopra trè darà un fruttu. Sò bianchi o rosulini è sbucciani da marzu à aprili. L'amandulu hè u prima arburu fruttevulu à fiurisci à a fini di l'inguernu. U muscu di i so fiori svighja l'abbi adurmintati. I frutti da 4 à 6 centimetri di longu sò d'aspettu viddutosi, di culori verdi è cuntenini una naciola o dui.
A medda epica par piantà l'amandulu hè da a fini di nuvembri à i primi ghjorna di dicembri. Un amandulu cumincia à dà i frutti versu a so terza annata.
Un locu piantatu à amanduli hè un amanduletu. U legnu di l'amandulu piaci monda à i bancalari. L'amandulu hè u simbulu di a virghjinità cun i so fiori bianchi chi vestini l'arburu com'è una spusata.

## In Corsica

In Corsica, l'amandulu t'hà a so fiera d'aostu in Aregnu: a "fiera di l'amandulu".

## Da veda dinò

* l'amandula
* Amarascu
* Baracucca
* Listincu

## Liami

* Thiers, Ghjacumu, Amandulu fiuritu, puisia, Interromania
# Amaranthus albus

Amaranthus albus :
| Amaranthus albus ||
| Classifica scentifica ||
| Regnu | Plantae |
| Divisioni | Tracheophyta |
| Sottudivisioni | Spermatophytes |
| Ordini | Caryophyllales |
| Famiglia | Amaranthaceae |
| Genaru | Amaranthus |
| Nomu binuminali ||
| Amaranthus albus Carl Linnaeus, 1753 ||
Amaranthus albus hè una pianta chì faci parti di a famiglia di l'Amaranthaceae.

## Discrizzioni

Amaranthus albus hè una pianta arbacea annuali appartinendu à a famiglia di l'Amaranthaceae. Si distingui cù u so picciolu rittu, pudendu aghjunghja un'altezza da 1 à 2 metri. I so fogli sò alterni, uvali à lanceulati, è misurani di regula da 5 à 15 centimi di longu. I fiora di Amaranthus albus sò chjuchi è ragruppati in infiuriscenzi terminali o asciddari. Sò di culori verdi, ma poni virer à u rossu o à u brunu à maturità. I frutti sò capsuli cuntinendu numarosi graneddi neri.

## Ripartizioni

Amaranthus albus hè urighjinariu d'America subrana, ma si hè spartu in numarosi righjoni di u mondu. Omu a trova par u più in i zoni timparati è subtrupicali, induva eddu cresci in i campi cultivati, i giardini, i bordi di stradona è i tarreni abbandunati. 'Ssa pianta hà una grandi capacità d'adattamentu è pò culunizà prestu di nuveddi ambienti.
Amaranthus albus hè prisenti in Corsica.

## Tassunumia

Amaranthus albus hè statu discrittu par a prima volta da u butanistu svidesu Carl von Linné in 1753 in a so opara Species Plantarum. Esistini uni pochi di sinonimi pà 'ssa spezia, in particulari Amaranthus graecizans, Amaranthus paniculatus è Amaranthus pubescens.

## Cunsirvazioni

Amaranthus albus hè cunsidaratu com'è una gattiva arba nucibuli in numarosi culturi, chì pò fà cuncurrenza à i pianti cultivati è riducia i rindimenti agriculi. A so crescita rapita è a so capacità à pruducia numarosi graneddi cuntribuiscini à a so prupagazioni rapita. Par 'ssa raghjoni, misuri di cuntrollu sò à spessu missi in piazza par limità a so prisenza in i campi è i giardini.

## Rifarimenti

* Jeanmonod D. & Gamisans J. (2013) Flora Corsica (2 ed), Edisud.

## Noti

* ↑ Jeanmonod & Gamisans (2013).

## Altri prugetti

* Amaranthus albus annantu à Wikimedia Commons.
# Amaranthus blitoides

Amaranthus blitoides :
| Amaranthus blitoides ||
| Classifica scentifica ||
| Regnu | Plantae |
| Divisioni | Tracheophyta |
| Sottudivisioni | Spermatophytes |
| Ordini | Caryophyllales |
| Famiglia | Amaranthaceae |
| Genaru | Amaranthus |
| Nomu binuminali ||
| Amaranthus blitoides Sereno Watson, 1877 ||
Amaranthus blitoides hè una pianta chì faci parti di a famiglia di l'Amaranthaceae.

## Discrizzioni

Amaranthus blitoides hè una spezia di pianta arbacea annuali appartinendu à a famiglia di l'Amaranthaceae. Si caratterizeghja da a so piccula taglia, aghjunghjendu di regula trà 10 è 30 centimi d'altura. I so piccioli sò smilzi è ramificati, incù fogli upposti è uvali. I fiora sò chjuchi è ragruppati in gaspi cumpatti, di culori verdi o russicciu. I frutti sò capsuli cuntinendu picculi graneddi neri.

## Ripartizioni

Amaranthus blitoides hè urighjinariu d'America subrana, induva eddu hè largamenti sparta. Omu a trova par u più in i righjoni timparati è subtrupicali, in particulari in i Stati Uniti, u Canada è u Messicu. Hè ancu prisenti in certi righjoni d'America suttana, d'Auropa è d'Asia.
Amaranthus blitoides hè prisenti in Corsica.

## Tassunumia

Amaranthus blitoides hè u nomu scentificu accittatu par 'ssa spezia, ma hè ancu cunnisciuta sottu à altri noma, tali Amaranthus blitum var. oleraceus è Amaranthus oleraceus var. blitum. 'Ssi sinonimi sò usati in certi classifichi tassunomichi altirnativi.

## Cunsirvazioni

Amaranthus blitoides hè cunsidaratu com'è una spezia invadenti in numarosi righjoni induva edda hè stata intradutta. Hà a capacità di prupagà si prestu è di culunizà l'ambienti disturbati, ciò chì pò caghjunà una cuncurrenza incù i spezii indigeni. Par via di cunsiquenza, in certi righjoni, misuri di cuntrollu sò missi in campu pà limità a so prupagazioni è prisirvà a biudiversità lucali.

## Rifarimenti

* Jeanmonod D. & Gamisans J. (2013) Flora Corsica (2 ed), Edisud.

## Noti

* ↑ Jeanmonod & Gamisans (2013).

## Altri prugetti

* Amaranthus blitoides annantu à Wikimedia Commons.
# Amaranthus graecizans

Amaranthus graecizans :
| Amaranthus graecizans ||
| Classifica scentifica ||
| Regnu | Plantae |
| Divisioni | Tracheophyta |
| Sottudivisioni | Spermatophytes |
| Ordini | Caryophyllales |
| Famiglia | Amaranthaceae |
| Genaru | Amaranthus |
| Nomu binuminali ||
| Amaranthus graecizans Carl Linnaeus, 1771 ||
Amaranthus graecizans hè una pianta chì faci parti di a famiglia di l'Amaranthaceae.

## Discrizzioni

Amaranthus graecizans hè una spezia di pianta arbacea annuali appartinendu à a famiglia di l'Amaranthaceae. Si caratterizeghja da a so taglia media, aghjunghjendu di regula trà 30 è 100 centimi d'altezza. I piccioli sò ritti, ramificati è di culori verdi. I casci sò alterni, uvali à lanceulati, è misurani à l'incirca 2 à 6 centimi di longu. Sò di culori verdi è poni prisintà narbaturi rossi. I fiora sò chjuchi, virdicci è ragruppati in spighi terminali. I frutti sò capsuli cuntinendu picculi graneddi neri.

## Ripartizioni

Amaranthus graecizans hè urighjinariu di i righjoni mediterranii, in particulari di a Grecia, da induva u so nomu spicificu. Eppuri, si hè largamenti spartu in altri righjoni di u mondu, in particulari in Africa, in Asia, in Australia è in America subrana. Hè cunsidarata com'è una spezia invadenti in numarosi paesi, par causa di a so capacità à adattà si à diffarenti tipi di terri è di climi.
Amaranthus graecizans hè prisenti in Corsica.

## Tassunumia

Amaranthus graecizans hè u nomu scentificu accittatu par 'ssa spezia. Eppuri, hè ancu cunnisciuta sottu à altri sinonimi, tali Amaranthus albus, Amaranthus blitoides è Amaranthus hybridus var. graecizans. 'Ssi noma sò stati imprudati in u passatu par disignà pupulazioni spicifichi di 'ssa pianta, ma sò avà cunsidarati com'è sinonimi di Amaranthus graecizans.

## Cunsirvazioni

Amaranthus graecizans hè una spezia cunsidarata com'è pocu cuncirnata in termini di cunsirvazioni. Hè capaci à culunizà prestu nuveddi ambienti è di ripraducia si efficaciamenti, ciò chì li parmetti di mantena pupulazioni stabuli. Eppuri, in tantu chì spezia invadenti, pò avè un impattu negativu annantu à l'ecusistemi indigeni fendu cuncurrenza à i spezii lucali par i risorsi dispunibili. Hè dunqua impurtanti di surviglià è di cuntrullà a so prupagazioni in i righjoni induva edda hè cunsidarata com'è una minaccia par a biudiversità lucali.

## Rifarimenti

* Jeanmonod D. & Gamisans J. (2013) Flora Corsica (2 ed), Edisud.

## Noti

* ↑ Jeanmonod & Gamisans (2013).

## Altri prugetti

* Amaranthus graecizans annantu à Wikimedia Commons.